**คำแนะนำในการเตรียมต้นฉบับบทความวิจัย**

*(ชื่อเรื่อง ควรสั้นกะทัดรัด และสื่อความหมายของเรื่องที่ทำอย่างชัดเจน ครอบคลุม ตรงกับวัตถุประสงค์ และเนื้อเรื่อง)*

ชื่อ นามสกุลผู้นิพนธ์\* และชื่อ นามสกุลผู้นิพนธ์ *(ชื่อ นามสกุลของผู้นิพนธ์ ใส่ทุกคน ไม่ต้องมีคำนำหน้าชื่อ)*

หน่วยงานที่สังกัด .......................... *(ภาควิชา.......... คณะ.......... มหาวิทยาลัย......... จังหวัด...........)*

ชื่อ นามสกุลผู้นิพนธ์ *(กรณีที่ผู้นิพนธ์ หน่วยงานต้นสังกัดต่างกัน)*

หน่วยงานที่สังกัด .......................... *(ภาควิชา.......... คณะ.......... มหาวิทยาลัย......... จังหวัด...........)*

\* ผู้นิพนธ์ประสานงาน โทรศัพท์.................... อีเมล: .............................. *(หมายเลขโทรศัพท์ และอีเมล)*

**บทคัดย่อ**

ภาษาไทยและภาษาอังกฤษที่มีเนื้อหาตรงกัน เป็นเนื้อความสรุปสาระสำคัญของเรื่อง วัตถุประสงค์ วิธีการศึกษา ผลการศึกษา และผลสรุป มีความยาวไม่เกิน 250 คำ มี 1 ย่อหน้า (ห้ามใส่รูปหรือตาราง และไม่ควรใส่เอกสารอ้างอิง)

**คำสำคัญ:** เป็นคำที่สามารถใช้ในการสืบค้นในระบบฐานข้อมูล ควรมี 3-5 คำ ให้เว้นวรรคระหว่างคำสำคัญ

**Instructions for Preparing Manuscripts of Research Articles**

*(Title in English must be concise and clearly convey what is done)*

Name – Surname’s author **\* and** Name Surname**’s** Co-authors*(Name and surname of all authors)*

Affiliation (Department………. Faculty………. University..........)

Name Surname**’s** Co-authors*(In the case that the author different agencies)*

Affiliation (Department………. Faculty………. University..........)

\*Corresponding Author, Tel. **....................**, E-mail: **..............................** *(Telephone number and email address)*

**Abstract**

The abstract is available in both Thai and English with the same content. It is a summary of the main subject, purpose, method of study, study result and conclusion, no more than 250 words with 1 paragraph. (Do not add figure or tables, and references).

**Keywords:** A word that can be used to search in the database, should have 3-5 words. (Each word is separated by a comma)

**1. บทนำ**

บอกความสำคัญหรือที่มาของปัญหาที่นำไปสู่การศึกษา วัตถุประสงค์ สมมติฐาน และอาจรวมวรรณกรรมที่เกี่ยวข้อง (Literature Review) ที่เชื่อมโยงกับผลการวิจัย

**2. วัสดุ อุปกรณ์ และวิธีการวิจัย**

กล่าวถึงรายละเอียดการศึกษา การวิเคราะห์และทดลอง ที่กระชับและชัดเจน

**3. ผลการทดลอง**

บอกผลที่พบอย่างชัดเจน สมบูรณ์ และมีรายละเอียดครบถ้วน ควรเรียงลำดับเนื้อหาเป็นหมวดหมู่และสัมพันธ์กับวัตถุประสงค์ที่ศึกษา อาจมีตารางหรือรูปภาพประกอบคำอธิบาย

**3.1 ตาราง และรูปภาพ**


เนื้อหาและข้อมูลภายในตารางและรูปภาพควรใช้ภาษาอังกฤษ ควรมีเฉพาะที่จำเป็นเท่านั้น และให้บันทึกไฟล์รูปภาพแบบ .jpg แนบเพิ่มมาพร้อมกับไฟล์บทความ

3.1.1 ตาราง

ตารางต้องมีความคมชัด ควรตีเส้นกรอบตาราง และให้แทรกไว้ในบทความ มีคำอธิบายสั้นๆ แต่สื่อความหมายได้สาระครบถ้วนและเข้าใจ ให้ระบุลำดับที่ของตาราง ใช้คำว่า “ตารางที่...” และมีคำอธิบายใส่ไว้เหนือตาราง ห้ามใช้คำว่า “แสดง” มีความกว้างไม่เกิน 7.5 ซม. เพื่อให้ลงในหนึ่งคอลัมน์ได้ หรือให้มีความกว้างได้เต็มหน้ากระดาษ (ไม่เกิน 15.5 ซม.) โดยไม่ต้องเว้นบรรทัดระหว่างชื่อตารางกับตาราง

3.1.2 รูปภาพ

ให้วางรูปภาพอยู่ด้านบนสุดของหน้ากระดาษใกล้ตำแหน่งที่อ้างถึงในบทความ ให้ระบุลำดับที่ของรูปภาพ ใช้คำว่า “รูปที่...” และมีคำอธิบายใส่ไว้ใต้รูปภาพ ห้ามใช้คำว่า “แสดง” มีความกว้างไม่เกิน 7.5 ซม. เพื่อให้ลงในหนึ่งคอลัมน์ได้ หรือให้มีความกว้างได้เต็มหน้ากระดาษ (ไม่เกิน 15.5 ซม.) รูปภาพควรมองเห็นชัดเจนเมื่อบทความถูกพิมพ์ด้วยเครื่องพิมพ์ขาว-ดำ ดังแสดงในรูปที่ 1



**รูปที่ 1** ตัวอย่างการวางรูปภาพในบทความ

**3.2 คำแนะนำในการพิมพ์**

3.2.1 คำแนะนำทั่วไป

บทความมีความยาว 8-10 หน้ากระดาษ A4 พิมพ์ด้วย Microsoft Word for Windows ตั้งค่าขอบด้านบน 3.5 ซม. และด้านล่าง 3. ซม. ด้านซ้าย 3 ซม. และด้านขวา 2.5 ซม. แสดงดังตารางที่ 1 พิมพ์ 2 คอลัมน์ กว้าง 7.5 ซม. ระยะห่าง 0.5 ซม. การกระจายตัวอักษรให้ขอบขวามีขนาดเท่ากัน โดยเลือกการจัดตำแหน่งการกระจายแบบไทย (Thai Distribute)

การลำดับหัวข้อในเนื้อเรี่อง ให้ใส่เลขกำกับ หัวข้อหลัก (Heading 1) ตัวอักษรแบบตัวหนา จัดชิดซ้าย ประกอบด้วย 1. บทนํา 2. วัสดุ อุปกรณ์ และวิธีการวิจัย 3. ผลการทดลอง 4. อภิปรายผลและสรุป และ 5. กิตติกรรมประกาศ (ถ้ามี)การแบ่งหัวข้อย่อยใช้ระบบเลขทศนิยม เช่น หัวข้อรอง (Heading 2) ตัวอักษรแบบตัวหนา จัดชิดซ้าย เช่น 1.1, 1.2 และหัวข้อย่อย (Heading 3) จัดตรงกับย่อหน้า ตัวอักษรปกติ เช่น 1.1.1, 1.1.2

**ตารางที่ 1** การตั้งค่าหน้ากระดาษ (Page Setup)

|  |  |
| --- | --- |
| **ระยะขอบกระดาษ (Margins)** | **ค่าระยะกำหนด (ซม.)** |
| ด้านบน (Top) | 3.5 |
| ด้านล่าง (Bottom) | 3 |
| ด้านซ้าย (Left) | 3 |
| ด้านขวา (Right) | 2.5 |

3.2.2 แบบและขนาดตัวอักษร

ใช้ตัวอักษรแบบ TH Sarabun New ทั้งภาษาไทยและภาษาอังกฤษ ชื่อบทความใช้ตัวอักษรขนาด 18 ตัวหนา ชื่อผู้นิพนธ์ บทคัดย่อ หัวข้อย่อย และเนื้อความต่างๆ ใช้ตัวอักษรขนาด 14 ตัวปกติ ชื่อหัวข้อหลัก หัวข้อรองใช้ตัวอักษรขนาด 14 ตัวหนา สถานที่ทำงานของผู้นิพนธ์ หมายเลขโทรศัพท์ และอีเมลของผู้นิพนธ์ประสานงาน ใช้ตัวอักษรขนาด 12 ตัวปกติ

3.2.3 การใช้คำศัพท์และคำที่มาจากภาษาต่างประเทศ

การเขียนบทความภาษาไทยให้ยึดหลักการใช้คำศัพท์และการเขียนทับศัพท์ตามหลักของราชบัณฑิตยสถาน หากต้องการทับศัพท์คำที่มาจากภาษาต่างประเทศเป็นภาษาไทย หรือต้องการแปลเป็นภาษาไทย การแปลหรือเขียนทับศัพท์ครั้งแรกควรใส่คำศัพท์เดิมไว้ในวงเล็บต่อท้ายคำแปลด้วย และเมื่อต้องการใช้คำแปลเดิมซ้ำอีก ให้ใช้ภาษาไทยโดยไม่ต้องใส่ภาษาอังกฤษกำกับ

สำหรับบทความภาษาอังกฤษ ควรได้รับการตรวจสอบความถูกต้องด้านการใช้ภาษาและการใช้สำนวนจากผู้เชี่ยวชาญภาษาอังกฤษก่อน

3.2.4 การเขียนสมการ

การเขียนสมการใช้โปรแกรม Equation Editor หรือ MathType ตัวแปรและสัญลักษณ์ใช้ตัวอักษรแบบ Times New Roman ขนาด 10ทุกสมการจัดตรงกับย่อหน้า ระบุลำดับที่ของสมการกำกับอยู่ภายในวงเล็บ ( ) วางชิดขอบด้านขวาของคอลัมน์ ให้เว้นบรรทัดเหนือสมการ 1 บรรทัด และเว้นใต้สมการ 1 บรรทัด ดังสมการที่ (1)

http://www.ijast.kmutnb.ac.th/img/Eq1.PNG

(1)

3.2.5 การเขียนหน่วยวัด

ใช้หน่วยวัดระบบเอสไอ (SI Unit) บทความที่เขียนเป็นภาษาไทย ให้เขียนหน่วยเป็นภาษาไทยเท่านั้น ถ้าต้องการย่อหน่วย ควรใช้ตัวย่อที่ถูกต้องและเป็นสากล การใช้ศัพท์วิทยาศาสตร์ให้ยึดคำบัญญัติของราชบัณฑิตยสถาน ชื่อสถานที่ต่างๆ ให้ใช้ตามประกาศของสำนักนายกรัฐมนตรี

**4. อภิปรายผลและสรุป**

อาจเขียนรวมกับผลการทดลองได้ เป็นการประเมิน การตีความ และการวิเคราะห์ในแง่มุมต่างๆ ของผลที่ได้ว่าเป็นไปตามวัตถุประสงค์หรือไม่ มีความสอดคล้องหรือขัดแย้งกับผลงานของผู้อื่นอย่างไร ต้องมีการอ้างหลักการหรือทฤษฎีมาสนับสนุนหรือหักล้างอย่างเป็นเหตุเป็นผล และอาจมีข้อเสนอแนะที่จะนำผลวิจัยไปใช้ประโยชน์

**5. กิตติกรรมประกาศ** (ถ้ามี)

มีเพียงย่อหน้าเดียว ระบุสั้นๆ ว่าได้รับการสนับสนุนทุนวิจัยและความช่วยเหลือจากที่ใดบ้าง

**เอกสารอ้างอิง**

การอ้างอิงในบทความ ใช้การอ้างอิงแบบตัวเลข เช่น [1], [2] หรือ [1]-[4] เอกสารอ้างอิงท้ายบทความทุกฉบับ จะต้องมีการอ้างอิงในบทความ มีการอ้างอิงที่ถูกต้องตามหลักวิชาการ เขียนเป็นภาษาอังกฤษตามรูปแบบของ IEEE

รายละเอียดของเอกสารอ้างอิง ประกอบด้วย ชื่อ-สกุลผู้เขียน ชื่อหนังสือหรือชื่อของบทความ ชื่อของเอกสารที่พิมพ์ สำนักหรือสถานที่พิมพ์ ปีที่ (ฉบับที่) พิมพ์ และเลขหน้าที่อ้างอิง ทั้งนี้การเขียนให้เป็นไปตามรูปแบบของชนิดของเอกสารที่อ้างอิง

สำหรับเอกสารอ้างอิงที่เป็นภาษาไทยหรือภาษาอื่น ให้แปลเป็นภาษาอังกฤษ และใส่ (in Thai) ต่อท้ายเอกสาร อ้างอิงนั้น

**ภาคผนวก** (ถ้ามี)

ส่วนที่เขียนเพิ่มเติม เพื่อช่วยให้เห็นความสมบูรณ์ในข้อมูล เนื้อหา กระบวนการดำเนินงานและผลของการวิจัย

**ข้อกำหนดในการเตรียมต้นฉบับบทความ**

1. บทความเขียนด้วยภาษาไทยหรือภาษาอังกฤษ มีความยาว 8-10 หน้ากระดาษ A4 พิมพ์ด้วย Microsoft Word for Windows

2. การตั้งค่าหน้ากระดาษ แสดงดังตารางที่ 1

**ตารางที่ 1** การตั้งค่าหน้ากระดาษ (Page Setup)

|  |  |
| --- | --- |
| **ระยะขอบกระดาษ (Margins)** | **ค่าระยะกำหนด (ซม.)** |
| ด้านบน (Top) | 3.5 |
| ด้านล่าง (Bottom) | 3 |
| ด้านซ้าย (Left) | 3 |
| ด้านขวา (Right) | 2.5 |

3. การพิมพ์เนื้อหาในบทความ ต้องจัดให้อยู่ใน 2 คอลัมน์ กว้าง 7.5 ซม. ระยะห่าง 0.5 ซม. การกระจายตัวอักษรให้ขอบขวามีขนาดเท่ากัน โดยเลือกการจัดตำแหน่งการกระจายแบบไทย (Thai Distribute)

4. การลำดับหัวข้อในเนื้อเรี่อง ให้ใส่เลขกำกับ กรณีที่มีการแบ่งหัวข้อย่อยใช้ระบบเลขทศนิยมกำกับ และไม่ควรมีหัวข้อเกิน 3 ระดับ

- หัวข้อหลัก (Heading 1) ตัวอักษรแบบตัวหนา จัดชิดซ้าย ประกอบด้วย 1. บทนํา 2. วัสดุ อุปกรณ์ และวิธีการวิจัย 3. ผลการทดลอง 4. อภิปรายผลและสรุป และ 5. กิตติกรรมประกาศ (ถ้ามี)

- หัวข้อรอง (Heading 2) ตัวอักษรแบบตัวหนา จัดชิดซ้าย เช่น 1.1, 1.2

- หัวข้อย่อย (Heading 3) จัดตรงกับย่อหน้า ตัวอักษรปกติ เช่น 1.1.1, 1.1.2

5. แบบตัวอักษรและขนาดตัวอักษร

ใช้ตัวอักษรแบบ TH Sarabun New ทั้งภาษาไทยและภาษาอังกฤษ ระยะระหว่างบรรทัดเป็นแบบบรรทัดเดี่ยว (Single Space) พิมพ์โดยไม่เว้นบรรทัด แสดงดังตารางที่ **2**

**ตารางที่ 2** แบบและขนาดตัวอักษร

|  |  |  |  |
| --- | --- | --- | --- |
| **รายการ** | **แบบอักษร TH Sarabun New ระยะห่างบรรทัดแบบหนึ่งบรรทัด** | | |
| **ขนาด (Size)** | **รูปแบบ (Font style)** | **ตำแหน่ง** |
| ชื่อบทความ (Title) | 18 | ตัวหนา (Bold) | ชิดซ้าย (Align Left) |
| ผู้นิพนธ์ (Author) | 14 | ตัวปกติ (Regular) | ชิดช้าย |
| ที่อยู่ผู้นิพนธ์ (Contact address of correspondence) | 12 | ตัวปกติ | ชิดซ้าย |
| หัวข้อบทคัดย่อ (Abstract) | 14 | ตัวหนา | ชิดซ้าย |
| หัวข้อคำสำคัญ (Keyword) | 14 | ตัวหนา | ชิดซ้าย |
| หัวข้อหลัก (Heading 1) | 14 | ตัวหนา | ชิดซ้าย |
| หัวข้อรอง (Heading 2) | 14 | ตัวหนา | ชิดซ้าย |
| หัวข้อย่อย (Heading 3) | 14 | ตัวปกติ | ย่อหน้า |
| หัวข้อตาราง | 14 | ตัวหนา | ชิดซ้าย |
| หัวข้อรูปที่ | 14 | ตัวหนา | จัดกลาง (Center) |
| เนื้อความต่างๆ | 14 | ปกติ |  |

6. ให้พิมพ์เว้นบรรทัด ในกรณีดังต่อไปนี้

- เว้นบรรทัดก่อนพิมพ์หัวข้อหลักและหัวข้อรอง 1 บรรทัด สำหรับหัวข้อย่อยไม่ต้องเว้น 1 บรรทัด

- เว้นบรรทัดเหนือคำบรรยายตาราง 1 บรรทัด และเว้นบรรทัดใต้ตาราง 1 บรรทัด

- เว้นบรรทัดเหนือรูปภาพ 1 บรรทัด และเว้นใต้คำบรรยายรูปภาพ 1 บรรทัด

- เว้นบรรทัดเหนือสมการ 1 บรรทัด และเว้นใต้สมการ 1 บรรทัด

**การเตรียมต้นฉบับบทความ (จำนวน 8-10 หน้า)**

**1. ข้อมูลพื้นฐานบทความ**

**1.1 ชื่อเรื่อง**

ชื่อเรื่อง ควรสั้นกะทัดรัด และสื่อความหมายของเรื่องที่ทำอย่างชัดเจน ครอบคลุม ตรงกับวัตถุประสงค์ และเนื้อเรื่อง ไม่ใช้คำย่อ ชื่อเรื่องต้องมีทั้งภาษาไทยและภาษาอังกฤษ

ชื่อเรื่องภาษาอังกฤษ แต่ละคำให้พิมพ์อักษรตัวแรกเป็นตัวพิมพ์ใหญ่ ตัวอักษรที่สองเป็นต้นไปใช้ตัวพิมพ์เล็ก ยกเว้น คำนำหน้านาม (articles) คำสันธาน (coordinate conjunctions) และคำบุพบท (prepositions) ให้ใช้ตัวอักษรตัวแรกเป็นตัวพิมพ์เล็ก นอกจากคำเหล่านี้จะถูกใช้นำชื่อเรื่องให้ใช้ตัวอักษรตัวแรกเป็นตัวพิมพ์ใหญ่

**1.2 ข้อมูลผู้นิพธ์บทความ (Author)**

1.2.1 ชื่อ นามสกุลผู้นิพนธ์ อยู่ถัดลงมาจากชื่อเรื่อง ให้ระบุเฉพาะชื่อ นามสกุล โดยไม่ต้องมีคำนำหน้านาม ผู้นิพนธ์ที่สังกัดหน่วยงานเดียวกันให้รวมอยู่ด้วยกันและให้พิมพ์คำว่า “และ” หน้าชื่อผู้นิพนธ์คนสุดท้าย ผู้นิพนธ์ประสานงาน (Corresponding Author) ให้ใส่เครื่องหมายดอกจัน (\*) กำกับเหนือตัวอักษรสุดท้ายของนามสกุล ของผู้นิพนธ์

กรณีที่ผู้นิพนธ์ หน่วยงานต้นสังกัดต่างกันให้พิมพ์ ชื่อ นามสกุลผู้นิพนธ์ แยกกันคนละบรรทัด

1.2.2 หน่วยงานที่สังกัดของผู้นิพนธ์ อยู่ถัดลงมาจากชื่อ-สกุลผู้นิพนธ์ ให้ระบุภาควิชา คณะ มหาวิทยาลัย.และจังหวัด

1.2.3 เชิงอรรถอ้างอิงข้อมูลติดต่อผู้นิพนธ์ประสานงาน (\*) ใช้ตัวอักษรขนาด 12 ตัวปกติ จัดชิดซ้าย ให้ใส่หมายเลขโทรศัพท์และอีเมล

**1.3 บทคัดย่อ (Abstract)**

บทคัดย่อจะต้องมีทั้งภาษาไทยและภาษาอังกฤษที่มีเนื้อหาตรงกัน พิมพ์แยกคนละหน้ากัน เป็นเนื้อความสรุปสาระสำคัญของเรื่อง วัตถุประสงค์ วิธีการศึกษา ผลการศึกษา และผลสรุป มีความยาวไม่เกิน 250 คำ มี 1 ย่อหน้า (ห้ามใส่รูปหรือตาราง ไม่ควรใส่เอกสารอิงอิง)

**1.4 คำสำคัญ (Keyword)**

เป็นคำที่สามารถใช้ในการสืบค้นในระบบฐานข้อมูล ควรมี 3 - 5 คำ ภาษาไทยให้เว้นวรรค 1 เคาะ ระหว่างคำสำคัญ

และภาษาอังกฤษให้คั่นด้วยเครื่องหมายจุลภาค (,)

**2. ส่วนเนื้อหาในบทความ**

**2.1 บทนำ (Introduction)**

บอกความสำคัญหรือที่มาของปัญหาที่นำไปสู่การศึกษา วัตถุประสงค์ สมมติฐาน และอาจรวมวรรณกรรมที่เกี่ยวข้อง (Literature Review) ที่เชื่อมโยงกับผลการวิจัย

**2.2 วัสดุ อุปกรณ์ และวิธีการวิจัย (Materials and Methods)**

กล่าวถึงรายละเอียดการศึกษา การวิเคราะห์และทดลอง ที่กระชับและชัดเจน

**2.3 ผลการทดลอง (Results)**

บอกผลที่พบอย่างชัดเจน สมบูรณ์ และมีรายละเอียดครบถ้วน ควรเรียงลำดับเนื้อหาเป็นหมวดหมู่และสัมพันธ์กับวัตถุประสงค์ที่ศึกษา อาจมีตารางหรือรูปภาพประกอบคำอธิบาย

**2.4 อภิปรายผลและสรุป (Discussion and Conclusion)**

อาจเขียนรวมกับผลการทดลองได้ เป็นการประเมิน การตีความ และการวิเคราะห์ในแง่มุมต่าง ๆ ของผลที่ได้ว่าเป็นไปตามวัตถุประสงค์หรือไม่ มีความสอดคล้องหรือขัดแย้งกับผลงานของผู้อื่นอย่างไร ต้องมีการอ้างหลักการหรือทฤษฎีมาสนับสนุนหรือหักล้างอย่างเป็นเหตุเป็นผล และอาจมีข้อเสนอแนะที่จะนำผลวิจัยไปใช้ประโยชน์

**2.5 กิตติกรรมประกาศ** (Acknowledgement)

มีเพียงย่อหน้าเดียว ระบุสั้น ๆ ว่าได้รับการสนับสนุนทุนวิจัยและความช่วยเหลือจากที่ใดบ้าง

**2.6 เอกสารอ้างอิง (References)**

การอ้างอิงในบทความ ใช้การอ้างอิงแบบตัวเลข เช่น [1], [2] หรือ [1]-[4] เอกสารอ้างอิงท้ายบทความทุกฉบับ จะต้องมีการอ้างอิงในบทความ มีการอ้างอิงที่ถูกต้องตามหลักวิชาการ เขียนเป็นภาษาอังกฤษตามรูปแบบของ IEEE

รายละเอียดของเอกสารอ้างอิง ประกอบด้วยชื่อ-สกุลผู้เขียน ชื่อหนังสือหรือชื่อของบทความ ชื่อของเอกสารที่พิมพ์ สำนักหรือสถานที่พิมพ์ ปีที่ (ฉบับที่) พิมพ์ และเลขหน้าของบทความที่อ้างอิง ทั้งนี้การเขียนให้เป็นไปตามรูปแบบของชนิดของเอกสารที่อ้างอิง

สำหรับเอกสารอ้างอิงที่เป็นภาษาไทยหรือภาษาอื่น ให้แปลเป็นภาษาอังกฤษ และใส่ (in Thai) ต่อท้ายเอกสารอ้างอิงนั้น

**2.7 ภาคผนวก (Appendix)**

ส่วนที่เขียนเพิ่มเติม เพื่อช่วยให้เห็นความสมบูรณ์ในข้อมูล เนื้อหา กระบวนการดำเนินงานและผลของการวิจัย

**ตารางและรูปภาพ**


เนื้อหาและข้อมูลภายในตารางและรูปภาพควรใช้ภาษาอังกฤษ ควรมีเฉพาะที่จำเป็นเท่านั้น และให้บันทึกไฟล์รูปภาพแบบ .jpg แนบเพิ่มมาพร้อมกับไฟล์บทความ รายละเอียดภาพและข้อมูลตาราง ใช้ตัวอักษรขนาด 12 ตัวปกติ หรืออาจปรับขนาดอักษรให้เล็กได้ แต่ควรให้ชัดเจนและอ่านออก

**1. ตาราง**

ตารางต้องมีความคมชัด ควรตีเส้นกรอบตาราง และให้แทรกไว้ในบทความ มีคำอธิบายสั้นๆ แต่สื่อความหมายได้สาระครบถ้วนและเข้าใจ ให้ระบุลำดับที่ของตาราง ใช้คำว่า “ตารางที่...” และมีคำอธิบายใส่ไว้เหนือตาราง ห้ามใช้คำว่า “แสดง” มีความกว้างไม่เกิน 7.5 ซม. เพื่อให้ลงในหนึ่งคอลัมน์ได้ หรือให้มีความกว้างได้เต็มหน้ากระดาษ (ไม่เกิน 15.5 ซม.) โดยไม่ต้องเว้นบรรทัดระหว่างชื่อตารางกับตาราง การเรียงลำดับตารางในการอ้างถึง เช่น ตารางที่ 1 ตารางที่ 1-3

**2 รูปภาพ**

ให้วางรูปภาพอยู่ด้านบนสุดของหน้ากระดาษใกล้ตำแหน่งที่อ้างถึงในบทความ ให้ระบุลำดับที่ของรูปภาพ ใช้คำว่า “รูปที่...” และมีคำอธิบายใส่ไว้ใต้รูปภาพ ห้ามใช้คำว่า “แสดง” มีความกว้างไม่เกิน 7.5 ซม. เพื่อให้ลงในหนึ่งคอลัมน์ได้ หรือให้มีความกว้างได้เต็มหน้ากระดาษ (ไม่เกิน 15.5 ซม.) รูปภาพควรมองเห็นชัดเจนเมื่อบทความถูกพิมพ์ด้วยเครื่องพิมพ์ขาว-ดำ การเรียงลำดับรูปภาพในการอ้างถึง เช่น รูปที่ 1 รูปที่ 1–3



**รูปที่ 1** ตัวอย่างการวางรูปภาพในบทความ

**การใช้คำศัพท์และคำที่มาจากภาษาต่างประเทศ**

การเขียนบทความภาษาไทยให้ยึดหลักการใช้คำศัพท์และการเขียนทับศัพท์ตามหลักของราชบัณฑิตยสถาน หากต้องการทับศัพท์คำที่มาจากภาษาต่างประเทศเป็นภาษาไทย หรือต้องการแปลเป็นภาษาไทย การแปลหรือเขียนทับศัพท์ครั้งแรกควรใส่คำศัพท์เดิมไว้ในวงเล็บต่อท้ายคำแปลด้วย และเมื่อต้องการใช้คำแปลเดิมซ้ำอีก ให้ใช้ภาษาไทยโดยไม่ต้องใส่ภาษาอังกฤษกำกับ

สำหรับบทความภาษาอังกฤษ ควรได้รับการตรวจสอบความถูกต้องด้านการใช้ภาษาและการใช้สำนวนจากผู้เชี่ยวชาญภาษาอังกฤษก่อน

**การเขียนสมการ**

การเขียนสมการใช้โปรแกรม Equation Editor หรือ MathType ตัวแปรและสัญลักษณ์ใช้ตัวอักษรแบบ Times New Roman ขนาด 10ทุกสมการจัดตรงกับย่อหน้า ระบุลำดับที่ของสมการกำกับอยู่ภายในวงเล็บ ( ) วางชิดขอบด้านขวาของคอลัมน์ ให้เว้นบรรทัดเหนือสมการ 1 บรรทัด และเว้นใต้สมการ 1 บรรทัด ดังสมการที่ (1)

http://www.ijast.kmutnb.ac.th/img/Eq1.PNG

(1)

การอธิบายตัวแปรที่ระบุในสมการ ให้ใช้ตัวอักษร Times New Roman ขนาด 10 ตัวเอียง

**การเขียนหน่วยวัด**

ใช้หน่วยวัดระบบเอสไอ (SI Unit) บทความที่เขียนเป็นภาษาไทย ให้เขียนหน่วยเป็นภาษาไทยเท่านั้น ถ้าต้องการย่อหน่วย ควรใช้ตัวย่อที่ถูกต้องและเป็นสากล การใช้ศัพท์วิทยาศาสตร์ให้ยึดคำบัญญัติของราชบัณฑิตยสถาน ชื่อสถานที่ต่างๆ ให้ใช้ตามประกาศของสำนักนายกรัฐมนตรี